Številka: 478-230/2022/13 (164-08)

Datum: 11. 10. 2022

**POZIV ZA ZBIRANJE PONUDB**

**ZA NAKUP POSLOVNEGA PROSTORA V K.O. 2605 KOPER**

Republika Slovenija, Ministrstvo za notranje zadeve, Ljubljana, Štefanova 2 (v nadaljevanju: MNZ) v skladu z Zakonom o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) in Uredbo o stvarnem premoženju države in samoupravnih lokalnih skupnosti (Uradni list RS, št. 31/18) vabi zainteresirane ponudnike, fizične in pravne osebe, k oddaji ponudb za prodajo poslovnega prostora za potrebe Postaje pomorske policije Koper.

1. **Predmet javnega zbiranja ponudb:**

Predmet zbiranja ponudb je nakup poslovnega prostora v k.o. 2605 Koper za potrebe Postaje pomorske policije Koper (PPOP Koper). Poslovni prostor, ki je dokončan ali nedokončan prostor ali objekt, s tehničnimi zahtevami kot so navedene v nadaljevanju.

1. Skupna neto površina približno 200 m2.
2. Dopustna namenska raba:
* 122 Poslovne in upravne stavbe
* 123 Trgovske stavbe in stavbe storitvene dejavnosti ali
* 125 Industrijske stavbe
1. Možnost parkiranja za najmanj 3 vozila.
2. V objektu z več deli, mora imeti prostor lasten vhod, fizično vertikalno in horizontalno mora biti prostor ločen od ostalih delov stavbe.
3. Omogočen mora biti intervencijski dovoz.
4. Poslovni prostor mora biti vpisan v kataster stavb.
5. Lokacija poslovnega prostora mora biti v neposredni bližini Marine Koper.
6. Zagotovljen mora biti neoviran dostop do morja in dobra prometna povezava.
7. **Cena in plačilni pogoji:**

Prednost bodo imele ponudbe ponudnikov, ki bodo najbolj optimalne ob upoštevanju in izpolnjevanju vseh zahtev in pogojev iz te objave in bodo zagotavljale cenovno čim ugodnejši nakup poslovnega prostora.

Rok plačila je 30. dan od prejema računa, ki ga prodajalec izstavi po sklenitvi pogodbe o nakupu. Plačilni rok začne teči naslednji dan po prejemu računa.

1. **Sklenitev pogodbe o nakupu:**

MNZ si pridružuje pravico, da med ponudniki ne izbere nobenega ponudnika in da ne sklene pogodbe o nakupu poslovnega prostora. V tem primeru MNZ ponudnikom ne priznava nobenih stroškov. MNZ si v okviru tega javnega poziva pridružuje pravico do proste izbire ponudnika.

1. **Dodatne informacije glede predmeta zbiranja ponudb:**

Informacije za gradbeno tehnični del dobite pri Marku Kastelicu, telefon številka 05 613 13 01 ali mobitel številka 051 652 607, elektronski poštni naslov: marko.kastelic@policija.si.

Informacije v zvezi z izvedbo postopka zbiranja ponudb dobite pri Mojci Pleško Grah, telefon številka 01 428 47 23, elektronski poštni naslov: mojca.plesko-grah@gov.si.

1. **Vsebina ponudbe:**

Zainteresirani ponudniki predložijo svojo ponudbo, v kateri mora biti navedeno:

1. Podatki o ponudniku:
	* ime in priimek fizične osebe/naziv pravne osebe,
	* naslov/sedež,
	* kontaktna oseba,
	* odgovorna oseba,
	* elektronski naslov kontaktne osebe,
	* mobilni telefon.
2. Natančna identifikacija stavbe ali dela stavbe.
3. Neto uporabna površina.
4. Tlorisi z označenimi konstrukcijskimi elementi.
5. Načrt/geodetski posnetek pripadajočega zemljišča z možnostjo parkiranja.
6. Skupna cena.
7. Navedba:
	* prostor je dokončan, zanj je že izdano uporabno dovoljenje ali
	* prostor ni dokončan, je v gradnji.
8. Priloga: gradbeno in uporabno dovoljenje.
9. Priloga: fotografije notranjosti in zunanjosti stavbe in zemljišča.

Vsi stroški priprave in predložitve ponudbene dokumentacije bremenijo ponudnika.

1. **Oblika ponudbe:**

Ponudba mora biti predložena v zaprti kuverti, na sprednji strani kuverte mora biti poleg naziva in naslova ponudnika navedeno tudi:

Predmet: »PONUDBA ZA PRODAJO POSLOVNEGA PROSTORA ZA POTREBE PPOP KOPER«

Številka zadeve: 478-230/2022 (1643-08)

Oznaka: »NE ODPIRAJ – PONUDBA!«

Na zadnji strani kuverte mora biti navedeno ime in priimek /naziv in naslov ponudnika.

1. **Rok za prejem ponudbe:**

Ponudnik mora ponudbo poslati **najkasneje do 2. 11. 2022 do 15.00 ure** na naslov: Ministrstvo za notranje zadeve, Štefanova ulica 2, 1501 Ljubljana.

Šteje se, da je ponudba pravočasna, če na naslov: Ministrstvo za notranje zadeve, Štefanova ulica 2, 1501 Ljubljana prispe **najkasneje do 2. 11. 2022 do 15.00 ure.**1

Ponudbe, predložene po izteku roka, bodo izločene iz postopka.

\_\_\_\_\_\_\_\_\_\_\_\_\_\_\_\_\_\_\_\_\_

 *Vse zainteresirane ponudnike opozarjamo na spremenjeno poslovanje Pošte Slovenije d.o.o. od 1. 7. 2021 dalje. Vse podrobnejše informacije so dostopne na naslednji povezavi:*

[*https://www.posta.si/o-nas/novice/posta-slovenije-s-1-julijem-uvaja-locevanje-posiljk-korespondence-na-prednostne-in-neprednostne*](https://www.posta.si/o-nas/novice/posta-slovenije-s-1-julijem-uvaja-locevanje-posiljk-korespondence-na-prednostne-in-neprednostne)

1. **Rok vezanosti ponudnikov na dano ponudbo:**

Ponudniki so vezani na ponudbo tri mesece od odpiranja ponudb.

1. **Obravnava ponudb:**

Ponudniki bodo v roku 8 dni od odpiranja ponudb obveščeni o nadaljnjih postopkih za sklenitev pogodbe o nakupu oziroma o pogajanjih oziroma o ne-sprejemu ponudbe.

Pogajanja o dokončni ceni se izvedejo pisno ali ustno.

1. **Datum, čas in kraj odpiranja ponudb:**

Odpiranje ponudb bo potekalo **dne 3. 11. 2022 ob 9.00 uri**, na naslovu:\*

Ministrstvo za notranje zadeve, Štefanova ulica 2, Ljubljana.

V primeru obstoja okoliščin zaradi COVID-19, zaradi katerih odpiranje ponudb ne bo mogoče, bo določen nov termin za odpiranje ponudb.

Predstavniki ponudnikov – pravnih oseb, ki bodo prisotni na odpiranju ponudb, morajo pred pričetkom odpiranja ponudb komisiji izročiti pisna pooblastila za sodelovanje na odpiranju in ji izročiti na vpogled osebni dokument s fotografijo, ki ga je izdal državni organ (javno listino).

Ponudniki – fizične osebe, ki bodo prisotni na odpiranju ponudb, morajo pred pričetkom odpiranja ponudb komisiji izročiti na vpogled osebni dokument s fotografijo, ki ga je izdal državni organ (javno listino).

1. **Ustavitev postopka:**

MNZ lahko kadarkoli do sklenitve pravnega posla postopek zbiranja ponudb brez obrazložitve in brez odškodninske odgovornosti ustavi, v kar ponudniki izrecno privolijo s prijavo na ta javni poziv.

Bojan Bučinel

v.d. generalnega direktorja

Direktorata za logistiko in nabavo

\* Rok po tretjem odstavku 51. člena Zakona o stvarnem premoženju države in samoupravnih lokalnih skupnosti, ZSPDSLS-1 (Ur. l. RS št. 11/18 in 79/18) začne teči od objave na spletnem portalu državne uprave gov.si (Ministrstvo za notranje zadeve).